
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI
	Bucureşti, 5 septembrie 2013              

PL-x 231/2013 


AVIZ
asupra Proiectului de Lege pentru ratificarea Acordului privind cooperarea în domeniul protecției martorilor adoptat la Štiřín , Republica Cehă la 24 mai 2012 , semnat de România la Štiřín Republica Cehă, la aceeași dată
                 În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea Acordului privind cooperarea în domeniul protecției martorilor adoptat la Štiřín, Republica Cehă la 24 mai 2012 , semnat de România la Štiřín Republica Cehă, la aceeași data, trimis cu adresa nr. PL-x 231 din 25 iunie 2013 si înregistrat cu nr. 31/802 din 26 iunie 2013.
     Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată.
     Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 3 septembrie 2013.
     Proiectul de lege are ca obiect de reglementare ratificarea Acordului privind cooperarea în domeniul protecției martorilor adoptat la Štiřín, Republica Cehă.

    Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ nr.455 din 28 mai 2013.

     În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege.

     În raport de obiectul şi conţinutul reglementării, proiectul de lege face parte din categoria legilor ordinare. 

           PREŞEDINTE,                                          SECRETAR,

       Bogdan Liviu CIUCĂ                        Theodor-Cătălin NICOLESCU

